Sankthansaften bliver ikke den lune midsommeraften, som man kunne have håbet på. Temperaturen bliver omkring 15 grader, og spredte regnbyger vil ramme Nordjylland, lyder prognosen. - Det bliver lidt en halvkølig affære. Det drukner ikke i regn, men helt tørt kan jeg bestemt ikke love at det bliver. Det er faktisk den samme historie landet over, fortæller Henning Gisselø fra DMI. Sank Hans-bål i tv Du kan blive hjemme i stuen under et lunt tæppe, og alligevel se Sankt Hans-bål. TV2 Nord sender nemlig en direkte udsendelse fra Sankt Hans aften i Snæbum ved Hobro. Mogens Jørgensen er vært, mens provst og byrådsmedlem Jørgen Pontoppidan er årets båltaler. Du kan se bålet blive tændt, og heksen flyve mod Bloksbjerg lige efter nyhederne klokken 19.30 på TV2 og TV2 Nord Salto. Sankt Hans-arrangementer i Nordjylland Hvis du vil ud og opleve sankthansaften, men endnu ikke ved, hvor det skal være, så er her en række bud på arrangementer i Nordjylland.
Halvkøligt vejr og spredte regnbyger kommer til at præge Sankt Hans-arrangementerne.